UPN talde parlamentarioari atxikitako foru parlamentari Ángel Ansa Echegaray jaunak Corellako ardoaren azokari buruz eginiko informazio-eskaerarekin lotuta (11-25/PES-00351), honako hau jakinarazten dut Nafarroako Gobernuko Kultura, Kirol eta Turismoko kontseilaria naizen aldetik:
Nafarroako Turismo Agenda Ofizialean (https://www.visitnavarra.es/eu/agenda) ematen da entitate babesleek eskatzen dizkiguten ekitaldien berri. Kasu honetan, ez zen eskaerarik jaso.
Nafarroako Gobernuaren turismo-webguneko Agenda edo Planak ataletan agertzeko prozedura, bai turismo-enpresentzat eta bai entitate publikoentzat, Nafarroako Gobernuaren turismo-webgunean kontsultatzen ahal da (urteak dira hori egiten ahal dela): https://turismoprofesional.navarra.es/eu/sektorearendako-zerbitzuak/sustapena-laguntzeko-tresnak/nola-agertu-turismoko-webgune-ofizialean 
Logoak iragarki-karteletan agertzeari dagokionez, ezin dugu entitate antolatzaileen izenean erantzun. Nolanahi ere, “Nafarroako Turismoa” logotipoaren eta markaren erabilera dirulaguntza, babesletza edo bestelako lankidetza-formula bati lotutako betebeharrak betetzera mugatzen da. Turismo-enpresek eta ekitaldiak antolatzen dituzten entitateek horiek erabiltzeko baldintzak Nafarroako Gobernuaren turismo-webgunean kontsultatzen ahal dira (urteak dira hori egiten ahal dela): https://turismoprofesional.navarra.es/eu/servicios-sector/herramientas-y-medios-multimedia/logotipo 
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

